വിനീതയുടെ കൈപിടിച്ച് സുബ്രഹ്മണ്യന് മാവേലിക്കര: പേശീക്ഷയം ബാധിച്ച് അരയ്ക്കു താഴെ തളര്ന്ന വിനീതയ്ക്ക് സുബ്രഹ്മണ്യന് ഇനി തുണയാകും. ചെട്ടികുളങ്ങര ഈരേഴ വടക്ക് നിര്മിതി കോളനി വിനീഷ് ഭവനത്തില് വേണുഗോപാല്ഓമന ദമ്ബതികളുടെ മകള് വിനീതയ്ക്ക് 34 പാലക്കാട് തൃത്താല മച്ചിങ്ങല് വീട്ടില് പരേതനായ അപ്പുക്കുട്ടന്ശാരദ ദമ്ബതികളുടെ മകന് സുബ്രഹ്മണ്യനാണു താലി ചാര്ത്തിയത്.സി.പി.എം. ചെട്ടികുളങ്ങര വടക്ക് ലോക്കല് കമ്മിറ്റിയുടെ നേതൃത്വത്തില് മറ്റം മഹാദേവ ക്ഷേത്രത്തിലായിരുന്നു വിവാഹം. അഡ്വ. യു. പ്രതിഭ എം.എല്.എ, ബ്ലോക്ക് പഞ്ചായത്ത് പ്രസിഡന്റ് ഇന്ദിരാദാസ്, ചെട്ടികുളങ്ങര ഗ്രാമപഞ്ചായത്ത് പ്രസിഡന്റ് സി. സുധാകരക്കുറുപ്പ്, ലോക്കല് കമ്മിറ്റി സെക്രട്ടറി കെ. ശ്രീപ്രകാശ് എന്നിവര് ചേര്ന്നു വിനീതയെ വിവാഹ പന്തലിലേക്ക് ആനയിച്ചു. സി.പി.എം. ജില്ലാ സെക്രട്ടറി ആര്. നാസര്, എ.എം. ആരിഫ് എം.പി തുടങ്ങിയവര് വധൂവരന്മാരെ ആശിര്വദിച്ചു. ബിരിയാണി ചലഞ്ചിലൂടെയും അക്കൗണ്ടും വഴിയുമാണു വിവാഹത്തിനായി സംഘാടക സമിതി രൂപീകരിച്ച് സി.പി.എം ധനസമാഹരണം നടത്തിയത്. വിനീതയുടെ സഹോദരന് വിനീഷും അരയ്ക്കു താഴെ തളര്ന്ന നിലയിലാണ്. അമ്മ ഓമന അര്ബുദ ബാധിതയുമാണ്.